არიადნა შენგელაია

არიადნა ვსევოლოდიშ ცირა შენგელაია (დ. 13 ღურთუთა 1937, ტაშკენტი, უზბეკეთი) — ქორთუ არტისტი, საქორთუოშ ოკათე არტისტი (1979). 2000 წანას მიაჩჷ რუსეთიშ ოკათე არტისტიშ წოდებაქ.რუსეთის პრეზიდენტის ბრძანება № 1050 - 2000 წლის 5 ივნისი ომორსხუე კინოფესტივალიშ ლაურეატი (1959). არიადნა შენგელაიაქ მაართა პრემია მიღჷ კიევიშ ომორსხუე კინოფესტივალს ტატიანა ლარინაშ როლიშ რსულებაშ გეშა ფილმს „ევგენი ონეგინი“ (1958).

1960 წანას გათუ ომორსხუე კინემატოგრაფიაშ სახენწჷფო ინსტიტუტიშ ოარტისტე ფაკულტეტი (ბ. ბელოკუროვიშ ოზურიე). რდჷ ქართიშ გრიბოედოვიშ ჯოხოდვალაშ დრამატული თეატრიშ არტისტი. კინოს მიარე როლი აფუ ნარსულებჷ. 1957 წანაშე 2002 წანაშახ ოკათუდჷ კინოემატოგრაფიას. დიო ხოლო კინემატოგრაფიაშ ინსტიტუტის გურაფაშ ბორჯის ლაჸაფენდჷ ფილმეფს „ევგენი ონეგინი“ დო „ეჟენი გრანდე“. 1950-იანი წანეფიშ დალიას დო 1960-იანი წანეფიშ დაჭყაფუს სხუნუეფიშ რსხუშ კინოშ ართ-ართი არძაშე პოპულარული არტისტი რდჷ. 1960 წანაშე მუშენდჷ კინოსტუდია „ქორთულ ფილმის“. თიში კინოდებიუტიქ აკოდირთჷ ფილმს „ეკატერინა ვორონინა“, სოდე არსულჷ ირინაშ როლი. შხვადოშხვა ბორჯის წოროხანდენდჷ რეჟისორეფწკჷმა ივანე პირიევწკჷმა, გიორგი დანელიაწკჷმა, ნადეჟდა კოშევეროვაწკჷმა, ფელიქს მირონერწკჷმა, ისიდორე ანენსკიწკჷმა, აბრამ როომწკჷმა, ნაუმ ტრახტენბერგწკჷმა, ელდარ შენგელაიაწკჷმა დო შხვეფწკჷმა. არიადნა შენგელაია ჩინებული რდჷ მუში წკანტილი არტისტული სისისქვამეთ დო ჯვეშბერძენული ჯოხოთ — არიადნათ. 1980 წანაშე მუშობა დიჭყჷ მაქსიმ გორკიშ ჯოხოდვალაშ კინოსტუდიას არტისტო. კინოს რსულებური როლეფშე ეიოშინალი რე: „ჭურჭეფი“, „ევგინი ონეგინი“, „თუთაშ ხვამილაფა“, „ჩე ქერვანი“, „ძოწიშ სამანჯე“ დო შხვა. ლაჸაფენდჷ თეატრისჷთ. ეიოშინალი რე კლეოპატრაშ როლი ბერნარდ შოუშ პიესას „კეისარი დო კლეოპატრა“ დო ანა ფრანკიშ როლი სპექტაკლის „ანა ფრანკიშ დღარი“. 1957-1980 წანეფს ეკუხედჷ ქორთუ რეჟისორს ელდარ შენგელაიას. არიადნა შენგელაიაშ მაართა გვარი რე შპრინკი.

 ფილმოგრაფია 

რესურსეფი ინტერნეტის

 არიადნა შენგელაია — kino-teatr.ru 

სქოლიო

კატეგორია:ქორთუ არტისტეფი
კატეგორია:საქორთუოშ ოკათე არტისტეფი
კატეგორია:რუსეთიშ ოკათე არტისტეფი